ཡང་ཟབ་ནམ་མཁའ་མཛོད་ཆེན་ལས།
བསང་བསྡུས་འདོད་རྒུའི་སྤྲིན་ཆེན་བཞུགས།
༄༅། །ན་མོ་ཅི་པར་ཀྲོ་ཏ་དྷཱཀི་ཡ། དེ་ལ་འདིར་བསང་མཆོད་ཉུང་འདུས་བྱ་བ་ལ་གསུམ། སྦྱོར་
དངོས་རྗེས་སོ། །དང་པོ་སྦྱོར་བ་ལ་མཐུན་རྫས་སྣ་ཚོགས་བཟང་ཤིང་ཞུགས་ལ་བཞེན་ཏེ་ཁྲོ་རྒྱལ་གོང་འོག་གི་ཁྲུས་བསང་
བྱ། གཉིས་པ་དངོས་གཞི་ལ། བསྭོ་མཱཾ་ཉེ་ལོ་ཡོ་རུ་རུ་སྤུ་རུ་སྤུ་རུ་ཛཱ་ལ་ཛཱ་ལ་ཏིབ་ཏ་ཡ་མན་ཐོར་
ཙེ་པྲ་མོ་ཧཱ། བདག་ཉིད་ཀུན་བཟང་ཐུགས་ཀ་ནས།། ཡིག་འབྲུ་འོད་ཟེར་ཕར་འཕྲོས་
པས།། མེ་ཐབ་ལྷ་ཡི་གཞལ་ཡས་སུ།། ལས་བཞི་རྒྱུན་ལྔའི་ལྷ་ཚོགས་དང་།། མགྲོན་
བཞིའི་སྡེ་ཚོགས་གསལ་བར་གྱུར༎ བསང་མཆོད་འདོད་རྒུའི་སྤྲིན་ཆེན་པོར། འདོད་
ཡོན་ཀུན་ཚང་ནམ་མཁར་ཁེངས།། མཆོད་སྦྱིན་མགྲོན་རྣམས་མཉེས་ཚིམ་གྱུར༎ ཅེས་
བསམ་ལ། སྤྲུལ་སྐུ་བློ་ལྡན་སྙིང་པོས་མཛད་པའི་སྤྱི་བསང་ཉུང་འདུས་ནི།། ཀྱེ་དུས་གསུམ་བདེ་བར་གཤེགས་
པ་དང་།། ཡི་དམ་དཀྱིལ་འཁོར་ལྷ་ཚོགས་དང་།། རྩ་བ་རྒྱུད་པའི་བླ་མ་དང་། མ་སྲིང་
མཁའ་འགྲོ་བོན་སྐྱོངས་དང་།། དཔལ་མགོན་ལྷ་སྲིན་རིགས་དྲུག་སྡེ།། བསང་དང་
མཆོད་པའི་གནས་འདི་རུ། འཁོར་བཅས་མ་ལུས་གཤེགས་སུ་གསོལ།། ཁྱེད་ལ་
མཆོད་པ་འབུལ་བ་ནི།། རྨད་འབྱུང་གསང་བའི་དཀྱིལ་འཁོར་འདིར༎ བྱིན་གྱིས་
རློབས་པའི་མཆོད་ཡོན་སྤེལ། བདུད་རྩི་ཅན་གྱི་ཤིང་རྣམས་ལ། སྣང་བ་མེ་ཡིས་འཕྲད་
རྩལ་ནས། དུད་པ་ནམ་མཁའི་དབྱིངས་སུ་འཁྲིགས།། མེ་ལྕེ་བར་སྣང་ཡོངས་ལ་
ཁྱབ།། འདབ་མ་ས་གཞིའི་ཁམས་སུ་ལྷག །ཕྱེ་མར་འོལ་སྐོམ་རྩི་ཡིས་བསང་།། ཤ་
ཁྲག་དཀར་མངར་སྐྱེམས་ཀྱིས་གསོལ། དྲི་གསུར་ངད་ལྡན་སྤོས་ཀྱིས་བསང༌།།
མཆོད་པའི་རྫས་ལ་སྤྱན་གྱིས་གཟིགས།། གདུང་བའི་དབྱངས་ལ་སྙན་གྱིས་གསོན།།
1

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཐུགས་དམ་དབྱིངས་སུ་དགྱེས་པར་མཛོད།། ཀྱཻ་ངོ་མཚར་ལྷ་ཤིང་དུད་པ་དང༌༎
བདུད་རྩི་བསང་གི་མཆོད་པ་འདིས།། དབང་དང་བྱིན་རླབས་འབྱུང་བའི་གནས།།
རྩ་བ་བརྒྱུད་པའི་བླ་མ་བསང་།། འཇིགས་པ་བཞི་སྐྱོབས་ཐར་ལམ་འདྲེན།། ཡི་དམ་
དཀྱིལ་འཁོར་ལྷ་ཚོགས་བསང་། མ་ལུས་སེམས་ཅན་མགོན་གྱུར་པའི།། སངས་
རྒྱས་སྲས་དང་བཅས་པ་བསང་།། ངང་ལ་མ་བཅོས་འབར་བའི་སྐུ༎ རྒྱལ་བ་ཞི་ཁྲོའི་
ལྷ་ཚོགས་བསང་།། ཞི་རྒྱས་དབང་དྲག་མངོན་དུ་སྤྱོད།། ཕྱི་ནང་སྔགས་ཀྱི་དཀྱིལ་
འཁོར་བསང་།། སྣང་སྲིད་སྣོད་བཅུད་གཏེར་གྱི་བདག །མ་མཆོག་སྲིད་པའི་
རྒྱལ་མོ་བསང་།། དུས་གསུམ་སངས་རྒྱས་བརྒྱུད་འཛིན་པའི།། བླ་མ་རིག་འཛིན་
འཁོར་བཅས་བསང་།། མཆོག་དང་ཐུན་མོངས་དངོ་གྲུབ་བདག །མ་སྲིང་མཁའ་
འགྲོའི་ལྷ་ཚོགས་བསང༌།། ཉེས་ལེགས་ལྟང་འཛིན་བྱ་ར་མཛད།། དམ་ཅན་རྒྱ་
མཚོའི་ལྷ་ཚོགས་བསང༌༎ མཐུ་སྟོབས་དྲག་པོས་ལོག་ལྟ་འདུལ།༎ གཡུང་དྲུང་བོན་
སྐྱོངས་འཁོར་བཅས་བསང་།། བསྟན་པ་བསྲུང་ཞིང་སྡོང་གྲོགས་མཛད།། དམ་ལ་
འདུ་བའི་ལྷ་ཚོགས་བསང༌།། ཚེ་རབས་གོང་ནས་ཐུགས་དམ་ཅན།། བདག་ལ་
འཁོར་བའི་ལྷ་ཚོགས་བསང་༎ འོད་དང་ཐོག་ལས་གྲོལ་བ་ཡི།། སྲིད་པ་རྒྱུད་ཀྱི་
སྒྲ་བླ་བསང་།། དགྲ་འདུལ་གཡུལ་སོ་བཟློག་པ་ཡི།། ཐུགས་ཀར་ལྷ་ཡི་དམག་ཚོགས་
བསང་། ལོངས་སྤྱོད་ཚེ་ནོར་སྤེལ་བ་ཡི། གནོད་སྦྱིན་ནོར་ལྷ་འཁོར་བཅས་བསང་།།
གནམ་ས་བར་སྣང་ཀུན་གྱི་བདག །ས་བདག་ཀླུ་གཉན་ཐམས་ཅད་བསང་།།
འཇིག་རྟེན་ཁམས་རྣམས་སྐྱོང་བ་ཡི།། དཔལ་མགོན་བདུན་ཅུ་འཁོར་བཅས་བསང་།།
དམ་ལ་གནས་ཤིང་ཕྲིན་ལས་སྒྲུབ།། ལྷ་སྲིན་སྡེ་བརྒྱད་འཁོར་བཅས་བསང་།།
གནས་ཀྱིས་བསྡུས་པའི་གྲོགས་མཐུན་པའི།། གར་འདུག་ཡུལ་ས་གཞི་བདག་བསང་།
ཀྱཻ་ལྷ་སྲུང་གཉན་དང་ཡུལ་ས་སྤྱི།། རྩི་ཡིས་བསང་ན་ཤངས་མ་འཚུབས༎ སྐྱེམས་
2

བསང་བསྡུས་འདོད་རྒུའི་སྤྲིན་ཆེན་སོགས་ལེའུ་ཕྲན་གྱི་སྐོར།
ལྷ་ཀླུ་གཉན་གསུམ་གྱི་
ཀྱིས་གསོལ་ན་འགུལ་མ་འགགས།། མཆོད་ཅིང་བསྒྲུབ་ན་རྒྱང་མ་རིང་།༎ བོས་ཤིང་
སྒྲོག་ན་སྙན་མ་སྲ།། གཡབ་ཅིང་འདོར་ན་སྤྱན་མ་རྡུལ།། དགྲ་ལ་རྦད་ན་རྟགས་
མ་ཞན།། བགེགས་ལ་རྦད་ན་མཐུ་མ་ཆུང་།། བདག་ཅག་སྒྲུབ་གཤེན་མཆེད་གྲོགས་
དང་།། རྒྱུ་སྦྱོར་ཡོན་བདག་འཁོར་བཅས་ལ། བསྟན་པའི་ཁ་ཟུང་རུ་དར་ཕྱོར།།
བསྟན་པའི་གྲོགས་མཛོད་རྒྱལ་ཁ་ཟུངས།། དམུ་ཡད་ནོར་སྤེལ་མཐུན་རྐྱེན་སྒྲུབས།།
བཅོལ་པའི་ཕྲིན་ལས་གྲུབ་པར་མཛོད།། ཁོམ་ཁྱབ་ཡོད་ན་ཡུལ་ས་སྤྱི་སྒྲུབ་བརྗོད།
མཆོད་བསྟོད་མཚན་ལྡན་དྲུང་མུ་ཧ་རས་མཛད་པ་ནི། ཀྱཻ་ནམ་མཁའ་གང་བའི་ལྷ་དམག་ལ། བསང་
དང་མཆོད་འབུལ་ངོ་སོ་བསྟོད།། བར་སྣང་གང་བའི་གཉན་དམག་ལ། བསང་
དང་མཆོད་འབུལ་ངོ་སོ་བསྟོད།། ས་གཞི་གང་བའི་ཀླུ་དམག་ལ།། བསང་དང་
མཆོད་འབུལ་ངོ་སོ་བསྟོད།། ཡུལ་རི་འདི་ཡི་གཞི་བདག་ལ། བསང་དང་མཆོད་
འབུལ་ངོ་སོ་བསྟོད།། གནས་རི་འདི་ཡི་སྲུང་མ་ལ། བསང་དང་མཆོད་འབུལ་ངོ་
སོ་བསྟོད།། བདག་ཅག་དབལ་བོན་སྒྲུབ་གཤེན་ལ། བཙན་ཕྱུག་འཕན་དར་ལོངས་
སྤྱོད་ཚེ།། མཐུ་རྩལ་དབང་གི་དངོས་གྲུབ་རྩོལ།། ཀྱེ་བོན་གཤེན་ངོ་སོ་དགུང་
བས་མཐོ༎ ལྷ་སྲུང་ངོ་སོ་ཉི་ཟླ་བཞིན་དུ་གསལ།། བདག་གི་བསམ་དོན་ཡིད་བཞིན་
འགྲུབ། དྲུང་མུ་རཏྣ་སདྷི་འདུ།། ཀི་བསྭོ་ཆེའོ་ལྷ་རྒྱལ་ལོ། ཞེས་བརྗོད་དོ། །ཁ་སྐོང་སྤྲོ་ན་མཉམ་
མེད་ཀྱིས་མཛད་པའི་རྨད་བྱུང་མ་ལས། དེ་ལྟར་སྲི་ཞུའི་མགྲོན་དང་། ཡོན་ཏན་གྱི་མགྲོན་དང་།
ལན་ཆགས་ཀྱི་མགྲོན་དང་། སྙིང་རྗེའི་མགྲོན་རྣམས་ལ། བླ་ན་མེད་པའི་བསང་
མཆོད་རྒྱ་ཆེན་པོ་འདི་ཕུལ་བས། རྒྱལ་བ་མཆོད་པས་མཉེས་པར་གྱུར་ཅིག །དམ་
ཅན་ཐུཊ་དམ་བསྐང་བར་གྱུར་ཅིག །ལྷ་སྲིན་གདུག་རྩུབ་ཞི་བར་གྱུར་ཅིག །རིགས་
དྲུག་སྦྱིན་པས་ཚིམ་པར་གྱུར་ཅིག །དེ་ལྟར་གྱུར་ནས་ཀྱང་ཕྲིན་ལས་དམ་པ་གསོལ་
བ་ནི། སྒྲུབ་གཤེན་བདག་ཅག་འཁོར་དང་བཅས་པ་ལ། འཕྲལ་རྐྱེན་བར་ཆོད་ཞི་བ་
3

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དང་། བསམ་དོན་སྨོན་ལམ་འགྲུབ་པ་དང་། སྡང་དགྲ་གནོད་བགེགས་བརླག་
པ་དང་། སངས་རྒྱས་ཀྱི་བསྟན་པ་དར་བ་དང་། སེམས་ཅན་ཐམས་ཅད་ལ་བདེ་
སྐྱིད་ཕུན་སུམ་ཚོགས་པར་མཛད་དུ་གསོལ་ལོ། །གསུམ་པ་རྗེས་སུ་གཤེགས་གསོལ་ནི། ཡེ་ཤེས་
སེམས་དཔའ་དབྱིངས་སུ་གཤེགས། དམ་ཚིག་སེམས་དཔའ་རང་ལ་བསྡུ།། མགྲོན་
བཞི་སོ་སོ་གནས་སུ་གཤེགས། མི་དམིགས་པ་ཡི་རྒྱས་གདབ་པོ།། བདེར་གཤེགས་མེ་ལྟ་
སྤྱན་དྲངས། སོགས་ཡིག་བརྒྱ་དང་སྒོ་དག་བརྗོད་དོ། །ཞེས་པ་འདི་ཡང་ཤར་རྫའི་བྱ་བྲལ་བཀྲ་ཤིས་རྒྱལ་མཚན་གྱིས་
གཡུང་དྲུང་ལྷུན་པོའི་བདེ་ཆེན་རི་སུལ་དུ་བསྡེབས་པ་ལ། སླར་ཡང་གུས་འབངས་ཤ་ལཛྙ་ནས་ཞབས་ཏོག་ཅུང་ཟད་དང་
བཅས་ཏེ་བཀོད་པ་འདིས་ཀྱང་བསྟན་འགྲོར་ཕན་བདེ་འབྱུང་བའི་རྒྱུ་རུ་གྱུར་ཅིག །ཐ་ཚན་མུ་ཙུག་སྨར་རོ།། ཤུ་བྷམ།

བསང་བསྡུས་འདོད་རྒུའི་སྤྲིན་ཆེན་སོགས་ལེའུ་ཕྲན་གྱི་སྐོར།